கேள்வி: வித்யா இசுடோக்சு - தனிப்பட்ட வாழ்க்கை குறித்து விரிவாக சொல்லுங்கள்.
பதில்: வித்யா இந்தியா இமாச்சலப் பிரதேசத்தின் சிம்லா மாவட்டத்தில் உள்ள குமார்சைன் தெகசிலில் உள்ள கோட்கர் கிராமத்தில் 1927 திசம்பர் 8 அன்று பிறந்தார். இவர் ஓர் இளங்கலை பட்டதாரியாக தில்லி பல்கலைக்கழகத்தில் பட்டம் பெற்றார். இவர் இலால் சாந்த் இசுடோக்சினை திருமணம் செய்து கொண்டார். இவர் தோட்டக்கலை அறிவியல், சமூக சேவகரும் 1972ஆம் ஆண்டில் தியோக் சட்டமன்றத் தொகுதி சட்டமன்ற உறுப்பினராகவும் இருந்துள்ளார். இவர் புகழ்பெற்ற சமூக சேவகர் சத்யனந்தா இசுடோக்சின் மருமகள் ஆவார் (இந்தியாவில் குடியேறிய ஒரு அமெரிக்கர்). பின்னர் இமாச்சலப் பிரதேசத்தில் தோட்டக்கலைத் துறையில் முன்னோடியாக ஆனார். இவருக்கு இரண்டு மகன்களும் ஒரு மகளும் உள்ளனர். இவர்கள் அமெரிக்காவில் வசிக்கின்றனர். வித்யா இசுடோக்சு தனது 83 வயதில் ஹாக்கி இந்தியா தலைவராக 5 ஆகத்து 2010 அன்று பர்கத் சிங் தோற்கடித்து தேர்ந்தெடுக்கப்பட்டார். வித்யா இசுடோக்சு நியமனம் ஆரம்பத்தில் அரசாங்க வழிகாட்டுதல்களில் 70 வயது நிபந்தனையை மீறியது. 1976ஆம் ஆண்டு அகில இந்திய காங்கிரசு குழுவின் உறுப்பினராக நியமிக்கப்பட்டார். 1977ஆம் ஆண்டு பிரதேச காங்கிரசு குழுவின் பொதுச் செயலாளராக நியமிக்கப்பட்டார். 1980 மக்களவை (இந்தியா) தேர்தலின் போது பிரதேச காங்கிரசின் நிதியியல் குழுவின் தலைவராக இருந்தார். இவர் அகில இந்திய காங்கிரசு குழுவின் பார்வையாளராக இருந்தார். * சிக்கிம், சட்டப்பேரவைத் தேர்தல், 1994, * அசாமின் காங்கிரசு கட்சியின் மறுசீரமைப்பு, 1994, * பஞ்சாப் (இந்தியா) சட்டப்பேரவை தேர்தல்கள், 1997. 1977ஆம் ஆண்டு சர்வதேச மகளிர் ஆண்டில் கோலாலம்பூரில் நடைபெற்ற ஆசிய மகளிர் கூட்டுறவு மாநாட்டிலும் இவர் இந்தியா பிரதிநிதித்துவப்படுத்தினார். இவர் பாரத ஸ்டேட் வங்கி இயக்குநராக பணியாற்றியுள்ளார். இவர் 1973 முதல் 1974 வரை தில்லி வாரியத்தில் பதவி வகித்துள்ளார். வித்யா நான்கு ஆண்டுகள் மாநில கூட்டுறவு சங்கத்தின் தலைவராக இருந்தார். கூட்டுறவு இதழின் ''ஆசிரியர் குழுவிலும்'' பணியாற்றினார். இவர் தேசிய விவசாயிகள் மன்றத்தின் துணைத் தலைவராகவும், ''தேசிய விவசாயிகள் மன்றம்'' மாநில பிரிவின் தலைவராகவும் இருந்துள்ளார். நவம்பர் 1980 முதல் நவம்பர் 14,1984 வரை எச். பி. எம். சி லிமிடெட் நிறுவனத்தின் துணைத் தலைவராகவும் இருந்தார். 1984, 1988, 1994 மற்றும் 2003ஆம் ஆண்டுகளில் இந்திய மகளிர் ஹாக்கி சங்கத்தின் தலைவராக இருந்தார். இவர் பல்வேறு சர்வதேச விளையாட்டு நிகழ்வுகளில் இந்தியா பிரதிநிதித்துவப்படுத்தினார். எசுபானியாவில் நடைபெற்ற உலகக் கோப்பை போது இந்திய மகளிர் தேசிய கள ஹாக்கி அணியுடன் சென்றார். இவர் சாரணிய அமைப்பின் மாநில தலைமை ஆணையர் பதவியில் தொடர்ந்தார். இது உலக சுதந்திர சாரணர்களின் கூட்டமைப்பின் உறுப்பினராகவும் இருந்தார். இமாச்சலப் பிரதேசத்தில் மிக வயதான சட்டமன்ற உறுப்பினர் இவர் ஆவார். இவர், 2012ஆம் ஆண்டில் எட்டாவது முறையாக சட்டமன்றத் தேர்தலில் வெற்றி பெற்றார்.